
PROJEKTO DALINIO FINANSAVIMO
SUTARTIS
 	
20__ m. ________________  mėn.   ___    d. 
Sutarties Nr. GVF - __________/2026 
Vilnius
					
Viešoji įstaiga “Geros valios kompensacijos už žydų religinių bendruomenių nekilnojamąjį turtą disponavimo fondas“ (toliau – GVF), atstovaujama direktorės _________________, veikiančios pagal GVF įstatus, ir

_______________________________________________________________________________________________
                                                                          (projekto vykdytojo pavadinimas, teisinė forma, jei projekto vykdytojas fizinis asmuo, vardas ir pavardė)
(toliau – Vykdytojas), atstovaujama(-as) ______________________________________________________________                                       
                                                                                                    (projekto vykdytojo vadovo pareigų pavadinimas, vardas ir pavardė, atstovavimo pagrindas, jei projekto vykdytojas fizinis asmuo, nepildoma)
(toliau kartu – šalys) sudarė šią sutartį.  

1. SUTARTIES DALYKAS:
1.1. Šios sutarties dalykas yra sutarties priede Nr. 1 nurodyto projekto, kurio pavadinimas „__________________________“ (toliau – projektas) vykdymas. 
1.2. Projekto įgyvendinimo laikotarpis: įgyvendinimo pradžia: 20_ m. ________ mėn. ____ diena, įvykdymo (įgyvendinimo) pabaiga: 20_ m. ________ mėn. ____ diena.
1.3. Projekto prioriteto numeris ir pavadinimas: _________________.

2. ŠALIŲ ĮSIPAREIGOJIMAI:
	2.1. GVF įsipareigoja:
	2.1.1. vadovaujantis GVF valdymo organų priimtais sprendimais iš dalies finansuoti šios sutarties 1.1 punkte nurodytą projektą ir skirti šiam tikslui, atsižvelgiant į Vykdytojo pateiktą ir GVF patvirtintą projekto paraišką (toliau - paraiška) ir dalinio finansavimo išlaidų sąmatą (toliau - sąmata), kurios yra neatskiriamos šios sutarties dalys, ____ Eur (_________________ suma žodžiais). GVF lėšos sudaro ne daugiau______() procentus visų tinkamų finansuoti projekto išlaidų; 
2.1.2. lėšas Vykdytojui pervesti į jo atsiskaitomąją sąskaitą, nurodytą šios sutarties 4. punkte. Rekomenduojama lėšas, gautas iš GVF, Vykdytojui apskaityti atskirai bei laikyti jas atskiroje banko sąskaitoje (išimtis taikoma Taisyklių 55 punkte numatytu atveju kai vedama centralizuota buhalterinė apskaita). Lėšos Vykdytojui pervedamos pagal žemiau nurodytą grafiką ne ankščiau, nei nurodyta mokėjimo grafike, išskyrus Taisyklėse nurodytus atvejus. GVF turi teisę sustabdyti tarpinį mokėjimą, išskyrus pirmąjį, kol Vykdytojas nepateikia viso praėjusio ataskaitinio laikotarpio projekto ataskaitų rinkinio, kurį sudaro veiklos rezultatų ataskaita, finansinė ataskaita, veiklas ir išlaidas pagrindžiančių dokumentų kopijos. Einamojo ketvirčio avansinis mokėjimas taip pat gali būti sustabdytas dėl iš Vykdytojo pusės užsitęsusių užpraeito ir/ar ankstesnių ketvirtinių ataskaitų rinkinio koregavimų pagal GVF pateiktas pastabas. Jei Vykdytojas per atitinkamą metų ketvirtį neišnaudoja ar nepilnai išnaudoja jam pervestas avansu lėšas, siekiant užtikrinti, kad pas Vykdytoją sąskaitoje nesikauptų nepanaudotos GVF pervestos lėšos bei užtikrinant lėšų tinkamo panaudojimo kontrolę, GVF turi teisę sulaikyti per ketvirtį nepanaudotos sumos dydžio lėšas vykdydamas kito ketvirčio mokėjimus pagal grafiką. Sulaikytos lėšos išmokamos Vykdytojui tuomet, kai pateikia GVF rašytinius įrodymus, kad pervedus sulaikytas lėšas, jos bus panaudotos projekto vykdymui per 3 mėnesius nuo lėšų pervedimo į Vykdytojo sąskaitą. Nesant nukrypimų nuo įprastų projekto vykdymo sąlygų, nustatomas toks GVF finansavimo lėšų išmokėjimo grafikas:
	20__.___.___
	________ Eur

	20__.___.___
	_________ Eur

	20__.___.___
	_________ Eur

	20__.___.___
	_________ Eur


2.1.3. GVF turi teisę nutraukti lėšų mokėjimą Vykdytojui, jeigu:
2.1.3.1. nustatoma, kad Vykdytojas lėšas ar jų dalį naudoja ne pagal paskirtį;
2.1.3.2. Vykdytojas bankrutuoja, ar yra likviduojamas;
2.1.3.3. Vykdytojas patiria finansinių ar kitokių sunkumų, dėl kurių projektas gali būti neįgyvendintas.
2.1.4. GVF turi teisę apriboti finansavimo išmokėjimus Vykdytojui, jei pastarasis nesilaiko sutarties reikalavimų.
2.2. Vykdytojas įsipareigoja:
2.2.1. sutarties 1.1 punkte nurodytą projektą įvykdyti sutartyje numatytais terminais pagal prie šios sutarties pridedamą paraišką ir sąmatą;
2.2.2. skirtas GVF lėšas naudoti tik pagal sąmatą ir tik sutarties 1.1 punkte nurodytam projektui. Tinkamomis finansuoti išlaidomis pripažįstamos išlaidos, patirtos sutartyje nurodytu projekto įgyvendinimo laikotarpiu ir apibrėžtos GVF teisės aktais nustatytose taisyklėse, tvarkose, procedūrose (visą aktualią reikiamą informaciją galima rasti interneto adresu https://gvf.lt) bei patirtos nepažeidžiant Lietuvos Respublikos teisės aktų. Pirkimo/importo PVM laikomas netinkamomis finansuoti išlaidomis, jei projekto vykdytojas (taip pat ir projekto partneriai) pagal Lietuvos Respublikos (ar užsienio šalies, kurios rezidentas yra) teisės aktus gali įtraukti šį PVM į PVM atskaitą, net jeigu tokio PVM į atskaitą ir neįtraukė. Už tinkamą PVM išlaidų deklaravimą atsako Projekto vykdytojas;
2.2.3. projekto viešinimo ir reklaminėje medžiagoje, taip pat projekto įgyvendinimo metu išleistuose leidiniuose (kurie yra projekto rezultatas arba vienas iš rezultatų) nurodyti, kad projektą iš dalies finansuoja GVF pridedant GVF logotipą (logotipą atsisiuntimui rasite šioje nuorodoje: https://gvf.lt/fondas/projektu-viesinimas/):
2.2.3.1. teikti GVF išankstinę ir vėlesnę informaciją apie projekto metu įgyvendinamas veiklas: išankstinius ir vėlesnius spaudos pranešimus, kvietimus, interviu su dalyviais, elektronines projekto veiklų nuotraukas, filmuotą ar kitokią medžiagą (nuotraukos ir internetinės nuorodos gali būti atsiųstos adresu info@gvf.lt. Filmuota medžiaga turi būti pateikta CD/DVD diskuose mpeg, avi formatuose). GVF šią informaciją gali skelbti savo internetiniame puslapyje arba kitose susijusiose viešojo informavimo priemonėse;
            	2.2.4. už projekto etapų, kurie pasibaigia kiekvieno metų ketvirčio paskutinę dieną, įgyvendinimą atsiskaityti dalimis, pateikiant finansinę ataskaitą (projekto įvykdymo faktines išlaidas patvirtinančių dokumentų sąrašą), veiklos rezultatų ataskaitą ir visas veiklas ir išlaidas pagrindžiančių dokumentų kopijas[footnoteRef:1] iki kito ketvirčio pirmojo mėnesio 15 d. (GVF turi teisę bet kada vienašališkai nurodyti Vykdytojui kitokius atsiskaitymo už projekto etapų įgyvendinimą terminus). Fizinis asmuo, sukūręs autoriaus teisių objektą, su projekto ataskaitų rinkiniu turi GVF pateikti įrodymus (autoriaus deklaraciją) dėl autoriaus teisių atsiradimo fakto vadovaujantis Lietuvos Respublikos teisės aktais. GVF turi teisę atgaminti projekto metu sukurtą kūrinį bei išplatinti juos GVF pasirinktu būdu ir priemonėmis. [1:  Jei išlaidas ir veiklas pagrindžiantys bei išlaidų apmokėjimą įrodantys dokumentai yra įforminti kita nei lietuvių, anglų ar rusų kalba, Projekto vykdytojas kartu su tokiais dokumentais turi pateikti jų vertimus pasirinktinai į lietuvių arba anglų kalbas.] 

Įvykdžius projektą, ne vėliau kaip per 30 kalendorinių dienų nuo šioje sutartyje nustatyto projekto įvykdymo termino pabaigos pateikti GVF:
  2.2.4.1. galutinę finansinę ataskaitą (projekto įvykdymo faktines išlaidas patvirtinančių dokumentų sąrašą), galutinę veiklos rezultatų ataskaitą, visų veiklas ir išlaidas pagrindžiančių dokumentų kopijas (aktualias finansinės ataskaitos ir veiklos rezultatų ataskaitos formas galima rasti interneto adresu https://gvf.lt/projektai/);
2.2.5. užtikrinti nuosavų ir (arba) kitų šaltinių lėšų įnašą tinkamoms projekto išlaidoms finansuoti ne mažesne nei nustatyta projekto paraiškoje dalimi:___() procentų lėšų (___Eur) (_____eurus ir centus) sąmatoje nurodytoms projekto tinkamoms išlaidoms finansuoti. Užtikrinti netinkamų, tačiau reikalingų projekto įgyvendinimui išlaidų finansavimą tik nuosavomis ir (arba) kitų šaltinių lėšomis;
2.2.6. prisiimti visišką materialinę ir visą kitą atsakomybę už iš GVF gautas pinigų sumas. Gavus didesnę, nei numatyta sutartyje, finansavimo iš GVF lėšų sumą arba pasibaigus projektui, didesnes nei numatyta ar nepanaudotas GVF lėšų sumas per 5 kalendorines dienas nuo klaidos paaiškėjimo dienos ar ataskaitų galutinio termino pateikimo pabaigos, grąžinti į GVF banko sąskaitą:
Gavėjas: Viešoji įstaiga “Geros valios kompensacijos už žydų religinių bendruomenių nekilnojamąjį turtą disponavimo fondas“ 
Bankas: Swedbank AB 
Sąskaita: LT89 7300 0101 5608 8041 
Pavedimo komentare įrašyti: „Nepanaudotos lėšos, GVF-___________/2026“ (tuščioje vietoje įrašykite projekto numerį);
2.2.7. kai Vykdytojas yra perkančioji organizacija, visus projekto pirkimus vykdyti vadovaujantis Lietuvos Respublikos teisės aktais, reglamentuojančiais viešuosius pirkimus (arba užsienio šalies, kurioje pareiškėjas yra registruotas, teisės aktų nuostatomis). Jei Projekto vykdytojas nėra perkančioji organizacija, jis, atliekant pirkimo procedūras ir nustatant laimėtoją, privalo užtikrinti, kad būtų laikomasi lygiateisiškumo, nediskriminavimo, abipusio pripažinimo, proporcingumo ir skaidrumo principų;
	2.2.8. GVF lėšas naudojant komandiruotėms ir piniginėms kompensacijoms (tame tarpe renginių dalyvių maitinimui), vadovautis Lietuvos Respublikos teisės aktais, reglamentuojančiais tarnybinių komandiruočių išlaidų apmokėjimą bei neapmokestinamų piniginių kompensacijų dydžių nustatymą;
	2.2.9. apskaitą, susijusią su projekto įgyvendinimu, tvarkyti vadovaujantis Lietuvos Respublikos teisės aktais (Lietuvos Respublikos asmenims) arba užsienio šalies, kurioje pareiškėjas yra registruotas, teisės aktais;
2.2.10. informuoti Vykdytojo narius (partnerius) ir projekto dalyvius apie gautą projekto finansavimą iš GVF;
2.2.11. teikiant 2.2.4. p. nurodytas ataskaitas atsiskaityti GVF apie prisidėjimo lėšų panaudojimą, teikti duomenis apie Vykdytojo narių (partnerių) skaičių. Visas 2.2.4. p. numatytas ataskaitas (finansines ataskaitas Excel formatu, veiklos ataskaitas Word formatu) lygiagrečiai GVF teikti ir elektroninio pašto adresu vilma@gvf.lt ar rolandas@gvf.lt (ar kitu GVF nurodytu elektroninio pašto adresu). Sutarties 2.2.4. p. nurodytas finansines ir veiklos rezultatų ataskaitas pareiškėjas gali teikti GVF ir elektroninio pašto adresu, jeigu jos yra pasirašytos saugiu elektroniniu parašu;
2.2.12. laikytis GVF teisės aktais nustatytų taisyklių, tvarkų, procedūrų bei kitų norminių aktų reikalavimų (visą reikiamą informaciją galima rasti interneto adresu https://gvf.lt);
2.2.13. GVF pareikalavus projekto įgyvendinimo auditavimo, Vykdytojui parinkus GVF priimtiną auditorių, atlikti projekto įgyvendinimo auditą savo lėšomis; šio audito išlaidos nefinansuojamos pagal šią sutartį GVF skirtomis lėšomis;
2.2.14. GVF nusprendus projekto įgyvendinimą audituoti GVF lėšomis – pateikti GVF ir/ar jo parinktam auditoriui visus auditoriaus pareikalautus su projektu susijusius dokumentus bei visus pareikalautus paaiškinimus auditoriaus nurodytais klausimais ne vėliau kaip per 7 dienas nuo pareikalavimo ar atvykus auditoriui pas Vykdytoją į vietą;
2.2.15. Vykdytojas privalo priimti GVF atstovą/us ir teikti su projektu susijusius dokumentus kai yra atliekamos planinės ir neplaninės patikros, vadovaujantis GVF teisės aktais (https://gvf.lt). Nepriėmus GVF atstovo/ų, Vykdytojas privalo per 14 kalendorinių dienų grąžinti GVF visas arba dalį pagal šią sutartį gautų lėšų, atsižvelgiant į pažeidimo mastą ir su juo susijusių netinkamomis finansuoti pripažintų išlaidų dydį (Taisyklių 63 punktas);
2.2.16. ne trumpiau nei 5 metus po sutarties pasibaigimo (projekto įgyvendinimo) saugoti ir, paprašius GVF, pateikti visą su projektu susijusią dokumentaciją;
2.2.17. visus su projekto išlaidomis ir projekto veiklų rezultatais susijusius dokumentų originalus projekto įgyvendinimo laikotarpiu projekto vykdytojas privalo laikyti ir saugoti veiklą vykdančioje ar registruotoje būstinėje užtikrinant GVF, kad patikrų metu visi reikalingi originalūs dokumentai bus rasti būstinėje;
2.2.18. užtikrinti, kad projekto veiklų įgyvendinimo metu ir 5 metus po projekto veiklų įgyvendinimo pabaigos, įsigytas ar sukurtas projekto veiklų vykdymui skirtas ilgalaikis turtas nebūtų sugadintas, sunaikintas ar kitaip prarastas dėl projekto vykdytojo ir (ar) jo partnerio (-ių) aplaidumo ar kaltės. Projekto metu įsigyta įranga, įrenginiai ir kitas ilgalaikis turtas turi išlikti projekto vykdytojo arba jo partnerio (-ių) nuosavybe projekto įgyvendinimo metu (šį laikotarpį turtas turi būti naudojamas tik projekto tikslams) ir 5 metus po projekto įgyvendinimo pabaigos. Visas projekte įsigyjamas ilgalaikis turtas, išskyrus nekilnojamuosius pagal prigimtį daiktus, kaip jie apibrėžti Lietuvos Respublikos Pelno mokesčio įstatymo (Nr. IX-675) 2 straipsnio 20 punkte, iki jo įsigijimo turi būti naujas (nenaudotas);
2.2.19. įgyvendinant projektą, rengiant ir teikiant ataskaitas ir kitus su projekto įgyvendinimu susijusius dokumentus, vadovautis GVF teisės aktais ir atitinkamais GVF patvirtintais metodiniais nurodymais, instrukcijomis, rekomendacijomis ir paaiškinimais (https://gvf.lt);
2.2.20. tuo atveju, jeigu projektas įgyvendinamas kartu su partneriais, Vykdytojas atsakingas už tinkamą šios sutarties vykdymą. Sutarties tikslais yra laikoma, kad projekto Vykdytojas, turėdamas teisę atstovauti visiems partneriams, privalo užtikrinti, kad visi partneriai būtų tinkamai informuoti apie jų pareigas, susijusias su šios sutarties vykdymu ir projekto įgyvendinimu, laikytųsi visų su projekto įgyvendinimu susijusių įsipareigojimų, nustatytų šioje sutartyje ir GVF teisės aktuose (https://gvf.lt);
2.2.21. Už pagal sutartį skirtą projekto finansavimą skirti GVF 10 procentų leidinio ar kitokio kūrinio tiražo egzempliorių (jei finansuojamo projekto pobūdis yra spausdintinio leidinio, CD, DVD laikmenoje patalpinto kūrinio, ar kitokio kūrinio leidyba) bei 10 procentų skaitmeninio kūrinio tiražo egzempliorių (jei finansuojamo projekto pobūdis yra skaitmeninė leidinio, filmo ar kitokio kūrinio leidyba), leidinius ar kitus kūrinius pristatant į GVF ne vėliau kaip per 30 kalendorinių dienų nuo faktinės leidinio išleidimo datos[footnoteRef:2]. Pažeidus aukščiau minėtą sąlygą, GVF gali pareikalauti sugrąžinti 10 procentų dydžio (skaičiuojant nuo leidybinės projekto veiklos) sumą, taip pat atsižvelgiant ir į Sutartyje nustatytą projekto finansavimo GVF lėšomis intensyvumą. Projekto vykdytojas, išleidęs leidinį (spausdintą knygą ir kt.)/skaitmeninį leidinį, pirmąjį jo pristatymą visuomenei/žydų bendruomenei Lietuvos teritorijos ribose per ne ilgesnį kaip 1 metai po leidinio išleidimo terminą įsipareigoja įvykdyti LŽB patalpose, pristatymo laiką iš anksto suderinęs su GVF (Taisyklių 58 ir 59 punktai). Papildomai praėjus 1 metams po filmo išleidimo GVF turi teisę nemokamai arba už GVF nustatytą atlyginimą leisti neribotam kiekiui trečiųjų asmenų peržiūrėti filmą GVF internetinėje svetainėje. [2:  Leidinio ar kitokio kūrinio išleidimo data nustatoma vadovaujantis priėmimo-perdavimo aktuose ir/ar kituose panašaus turinio dokumentuose, kuriais įforminamas leidinio nuosavybės teisės įgijimas, esančia informacija.] 

2.2.22. (Šis punktas įrašomas Taisyklių 8 išnašoje nurodytais atvejais.) Šia sutartimi Vykdytojas (kuris kartu yra ir sukurto kūrinio – projekto rezultato, Autorius) 50 metų laikotarpiui neribotoje teritorijoje už GVF pagal šią sutartį skirtą finansavimą perduoda GVF šias turtines teises į sukurtą kūrinį: 1) atgaminti kūrinį bet kokia forma ar būdu; 2) išleisti kūrinį; 3) platinti kūrinį arba jo kopijas parduodant, įskaitant viešą siūlymą juos pirkti ar tikslinę kūrinio originalo ar jo kopijų reklamą, skatinančią vartotojus juos įsigyti, taip pat nuomoti, teikti panaudai ar kitaip perduoti kūrinio originalą ar jo kopijas nuosavybėn arba valdyti, importuoti ar eksportuoti; 4) viešai rodyti kūrinio originalą ar kopijas; 5) viešai skelbti kūrinį, įskaitant jo padarymą viešai prieinamu kompiuterių tinklais (internete). Vykdytojas patvirtina, kad visos autoriaus teisės (turtinės ir neturtinės) į sukurtą kūrinį priklauso (priklausys) būtent Vykdytojui ir jis turi teisę perduoti jas GVF.
2.2.23. Už pagal sutartį skirtą projekto finansavimą per 1 metus po projekto vykdymo pabaigos vieną kartą viešai atlikti sukurtą scenos menų kūrinį Lietuvos žydų bendruomenėje (-ei) (jei finansuojamo projekto pobūdis yra operos, operetės, miuziklo, baleto, literatūros kūrinio inscenizacijos, pjesės, choreografijos ir kitų scenos menų kūrinių sukūrimas).
2.2.24. patvirtinti, kad pagal šią sutartį deklaruojamos projekto išlaidos nebuvo ir nebus deklaruotos ar apmokėtos iš kitų finansavimo šaltinių, ir per 5 (penkias) darbo dienas raštu informuoti GVF apie bet kokį kitą projektui ar jo veikloms gautą finansavimą. Nustačius, kad tos pačios išlaidos finansuotos daugiau nei vieną kartą, jų vertė pripažįstama netinkamomis finansuoti projekto išlaidomis ir per GVF nustatytą terminą grąžinama GVF (Taisyklių 20 ir 21.6 punktai).
3. PAPILDOMOS SUTARTIES SĄLYGOS:

3.1. Vykdytojas yra atsakingas už tai, kad skirtos GVF lėšos būtų panaudotos tik pagal sutartyje ir sąmatoje nurodytą paskirtį, t.y. pagal konkrečius išlaidų straipsnius ir eilutes, įvertintas pinigine išraiška. Projekto išlaidos laikomos tinkamomis, o skirtos lėšos panaudotos pagal paskirtį, jeigu jos teisės aktų nustatyta tvarka yra įtrauktos į Vykdytojo buhalterinę apskaitą ir yra identifikuojamos, pagrįstos ir patvirtintos atitinkamais išlaidas pateisinančiais ir išlaidų apmokėjimą įrodančiais dokumentais, turinčiais visus apskaitos dokumentams privalomus rekvizitus.
	3.2. Sąmatoje patvirtinti išlaidų straipsniai netikslinami, jeigu faktinės išlaidos pagal atskirus sąmatos straipsnius nenukrypsta nuo planuotų lėšų daugiau kaip 30 procentų (tiek didėjimo, tiek mažėjimo kryptimi). 
            	3.3. Jeigu projekto vykdymo eigoje paaiškėja, kad faktinės išlaidos pagal atskirus sąmatos straipsnius nuo planuotų išlaidų nukrypsta daugiau kaip 30 procentų (tiek didėjimo, tiek mažėjimo kryptimi), Vykdytojas (ne vėliau kaip iki sutartyje nustatyto projekto įvykdymo termino pabaigos) GVF pateikia argumentuotą raštą dėl sąmatos straipsnių tikslinimo ir patikslintos sąmatos egzempliorių.
	3.4. Jeigu projekto vykdymo eigoje paaiškėja, kad projekto veiklos kinta nesikeičiant pagrindiniam projekto tikslui/ams ir rezultatui/ams, Vykdytojas (ne vėliau kaip iki sutartyje nustatyto projekto įvykdymo termino pabaigos) GVF pateikia argumentuotą raštą dėl veiklų apimties atnaujinimo ir du patikslintus projekto paraiškos egzempliorius.
3.5. Praleidus sąmatos tikslinimo terminą ar kitaip pažeidus sąmatos tikslinimo tvarką, sąmata nebetikslinama. Tokiu atveju išlaidos, viršijančios leidžiamus nukrypimus, pripažįstamos netinkamomis ir turi būti grąžintos GVF per 14 kalendorinių dienų GVF patvirtintus galutines projekto finansines ir veiklos rezultatų ataskaitas arba bus priverstinai išieškotos teisės aktų nustatyta tvarka.
3.6. Praleidus veiklų apimties tikslinimo terminą ar kitaip pažeidus veiklų tikslinimo tvarką, veiklos nebetikslinamos. Tokiu atveju projekto vykdytojas privalo projektą įgyvendinti pagal GVF patvirtintą pirminę projekto paraišką.
3.7. Jeigu viena iš šalių dėl nenumatytų priežasčių negali įvykdyti kurio nors šios sutarties punkto, apie tai ne vėliau kaip iki sutartyje nurodytos projekto įvykdymo datos raštu informuoja kitą šalį dėl sutarties ir/ar sutarties sąmatos sąlygų keitimo ir/ar sutarties nutraukimo. Jei Vykdytojas savo iniciatyva nutraukia projekto finansavimo sutartį ir projekto nebeįgyvendina, Vykdytojas privalo per 14 kalendorinių dienų nuo sutarties nutraukimo grąžinti visas arba dalį iš GVF gautų lėšų, atsižvelgiant į faktiškai įgyvendintas projekto veiklas ir tinkamomis finansuoti pripažintas išlaidas (Taisyklių 63 punktas).
3.8. Skiriamos lėšos negali būti naudojamos kitiems tikslams, nei nurodyta šioje sutartyje. GVF nustačius, kad Vykdytojas pažeidė sutartyje nustatytą skirtų lėšų naudojimo ir atsiskaitymo tvarką, ir/arba, kad Vykdytojas nesilaiko kitų šioje sutartyje numatytų įsipareigojimų, nesilaiko GVF nustatytų taisyklių ir procedūrų, kas laikoma esminiu Sutarties pažeidimu, Vykdytojas iš GVF gautas lėšas per 14 kalendorinių dienų nuo GVF pareikalavimo grąžina (sprendimą dėl grąžinamų lėšų dydžio/sumos priima GVF administracija). Išaiškėjus autorių teisių pažeidimo iš projekto vykdytojo pusės faktui ir tai pripažinus Lietuvos teismams, projektui skirtos lėšos (per 30 kalendorinių dienų po teismo sprendimo įsigaliojimo) ar su pažeidimu susijusi jų dalis taip pat turi būti sugrąžinamos GVF (sprendimą dėl grąžinamų lėšų dydžio/sumos priima GVF administracija). Toks Vykdytojas, atskiru GVF valdymo organų sprendimu, gali prarasti teisę penkeriems metams teikti paraiškas ir gauti finansavimą iš GVF priemonių. Jeigu Vykdytojas per GVF nustatytą laikotarpį negrąžina nurodytų lėšų, jos išieškomos teisės aktų nustatyta tvarka.
3.9. GVF neatsako už sutarties vykdymo nesklandumus, kylančius dėl sutartyje bei jos prieduose neteisingai nurodytų Vykdytojo rekvizitų bei kitų duomenų. Už jų tikslumą ir teisingumą atsako Vykdytojas.
	3.10. Sutarties sąlygos gali būti keičiamos tik abiejų šalių raštišku susitarimu. Vykdytojas, norėdamas perleisti teises ir pareigas pagal šią sutartį trečiajam asmeniui, privalo iš anksto kreiptis į GVF dėl rašytinio pritarimo gavimo perleisti projekto vykdytojo teises ir pareigas projekte.
3.11. Už įsipareigojimų nevykdymą ar netinkamą vykdymą šios sutarties šalys atsako Lietuvos Respublikos teisės aktų nustatyta tvarka.
	3.12. Sutartis gali būti nutraukta:
    3.12.1. rašytiniu sutarties šalių susitarimu;
     3.12.2. GVF sprendimu dėl 2.1.3. punkte nurodytos bent vienos aplinkybės, tokiu atveju laikoma, kad Sutartis nutraukta dėl Vykdytojo kaltės.
     3.12.3. vienos iš sutarties šalių rašytiniu reikalavimu, jei kita šalis nevykdo ar netinkamai vykdo šioje sutartyje nustatytų įsipareigojimų, apie tai raštu informuojant kaltąją sutarties šalį ne vėliau nei prieš 14 kalendorinių dienų iki numatomo sutarties nutraukimo.
	3.13. Sutartį nutraukus dėl Vykdytojo kaltės, Vykdytojas privalo per 14 kalendorinių dienų grąžinti GVF visas arba dalį pagal šią sutartį gautų lėšų, atsižvelgiant į pažeidimo mastą ir su juo susijusių netinkamomis finansuoti pripažintų išlaidų dydį (Taisyklių 63 punktas).
3.14. Sutartį nutraukus dėl GVF kaltės, GVF pagal Vykdytojo pateiktus atsiskaitymo dokumentus apmoka sąmatoje numatytas projekto vykdymo išlaidas, padarytas iki sutarties nutraukimo dienos, neviršijant šios sutarties 2.1.1 punkte numatytos sumos.
	3.15. Ginčai dėl šios sutarties vykdymo sprendžiami šalių susitarimu, o nesusitarus – Lietuvos Respublikos įstatymų nustatyta tvarka teisme pagal Lietuvos Respublikos įstatymus. Šalių susitarimu ieškiniai, susiję su šia sutartimi, pateikiami pagal GVF buveinės vietą (sutartinis teismingumas). Jei ši sutartis sudaryta keliomis kalbomis, ir kyla nesutarimai dėl Sutarties teksto aiškinimo, vadovaujamasi Sutarties tekstu lietuvių kalba.
3.16. Sutartis sudaryta 2 (dviem) vienodą teisinę galią turinčiais egzemplioriais, po vieną kiekvienai šaliai. Šalys pasirašo kiekvieną šios sutarties bei jos priedų lapą. Sutartis turi šiuos priedus: 
- priedas Nr. 1 projekto paraiška;
- priedas Nr. 2 projekto išlaidų sąmata (parengta pagal Taisyklių 1 priede pateiktą formą);
	3.17. Sutartis įsigalioja nuo pasirašymo dienos ir galioja, iki šalys visiškai įvykdys savo įsipareigojimus, prisiimtus pagal šią sutartį.
3.18. Šalys per 5 (penkias) dienas raštu praneša apie savo pavadinimo, adreso, banko sąskaitos, PVM mokėtojo kodo (jei projekto vykdytojas ar projekto partneriai tokiu yra/tampa), elektroninio pašto adreso  ar telefono numerio pasikeitimą/us. Visi pranešimai tarp šalių siunčiami rekvizituose nurodytais adresais. Jei šalis nevykdo savo įsipareigojimo pranešti kitai šaliai apie savo rekvizitų pasikeitimą per sutartyje nustatytus terminus, tai pranešimo išsiuntimas ir prievolių vykdymas paskutiniais žinomais rekvizitais yra laikomas tinkamu, o kitos šalies dėl to keliamos pretenzijos - nepagrįstomis.
3.19. Vykdytojas pasirašydamas sutartį su GVF sutinka ir leidžia tvarkyti asmens duomenis, kaip tai numatyta patvirtintuose GVF dokumentuose, susijusiuose su asmens duomenų tvarkymu ir judėjimu.
3.20. Vykdytojas pasirašydamas sutartį su GVF sutinka, kad aktualios GVF lėšomis finansuojamų projektų paraiškų teikimo taisyklės, aktualus GVF lėšomis finansuojamų projektų veiklos stebėsenos, veiklos ir finansinių ataskaitų tikrinimo ir tvirtinimo procedūrų aprašas bei GVF Projektų ataskaitų teikimo vadovas yra neatsiejamos šios sutarties dalys, kurių Vykdytojas taip pat privalo laikytis įgyvendinant projektą dėl kurio pasirašoma ši sutartis. Taikomos tos šiame punkte nurodytų dokumentų redakcijos, kurios galiojo kvietimo teikti projektų paraiškas paskelbimo dieną. Esant šios sutarties ir Taisyklių nuostatų neatitikimui, taikomos Taisyklių nuostatos. 

4. ŠALIŲ ADRESAI IR REKVIZITAI:

	GEROS VALIOS FONDAS
VšĮ   “Geros valios kompensacijos už žydų
religinių bendruomenių nekilnojamąjį turtą
disponavimo fondas“                         
Įstaigos kodas 302702699
Pylimo g. 4, Vilnius	
Telefonas: +370 650 91521
El. paštas: info@gvf.lt



__________________________

Direktorius (-ė) ____________________
                                                   A.V.

	VYKDYTOJAS
_____________________________
Kodas: _________________
PVM mokėtojo kodas ____________
Adresas: _________ g. ___________
Tel.: nr. +370_____________  
El.p.: _____________@_________
Sąskaitos Nr.: LT__________________
AB __________ banke


________________________

............................
                                                   A.V.

